Document ID: 32004R1259

KOMISIJAS REGULA (EK) Nr. 1259/2004
(2004. gada 8. jūlijs)
par pastāvīgu atļauju izmantot dažas jau atļautas barības piedevas
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1), kurā jaunākie grozījumi izdarīti ar Regulu (EK) Nr. 1756/2002 (2), un jo īpaši ar tās 3. un 9.d panta 1. punktu,
tā kā:
(1)
Direktīva 70/524/EEK paredz, ka piedevas nedrīkst laist apgrozībā, ja vien tam nav dota Komisijas atļauja.
(2)
Direktīvas 70/524/EEK C pielikuma II daļā minētajām piedevām, kuru starpā ir mikroorganismi un fermenti, var piešķirt izmantošanas atļauju bez laika ierobežojumiem, kādi noteikti jau atļautām piedevām, ja ir ievēroti 3. panta a) apakšpunktā paredzētie nosacījumi.
(3)
Enterococcus faecium (DSM 10663/NCIMB 10415) mikroorganismu preparātu pirmo reizi uz laiku atļāva izmantot ar Komisijas Regulu (EK) Nr. 1636/1999 (3) gaļas cāļiem.
(4)
Tika iesniegti jauni dati, lai papildinātu pieteikumu šā mikroorganisma izmantošanas atļaujai uz neierobežotu laiku.
(5)
Atļaujas pieteikuma novērtējums, kas tika iesniegts attiecībā uz minēto mikroorganismu, liecina, ka Direktīvā 70/524/EEK paredzētie nosacījumi atļaujai uz neierobežotu laiku ir ievēroti.
(6)
Tādēļ jāatļauj uz neierobežotu laiku izmantot I pielikumā minēto mikroorganismu gaļas cāļiem.
(7)
Ar Trichoderma longibrachiatum (ATCC 74 252) palīdzību iegūtu endo-1,4-beta-glikanāzes, endo-1,3(4)-beta-glikanāzes un endo-l,4-beta-ksilanāzes fermentu preparāta izmantošanu šķidrā veidā pirmo reizi uz laiku atļāva ar Komisijas Regulu (EK) Nr. 1436/1998 (4) gaļas cāļiem un granulās - ar Komisijas Regulu (EK) Nr. 937/2001 (5).
(8)
Ar Aspergillus aculeatus (CBS 589.94) palīdzību iegūtu endo-1,3(4)-beta-glikanāzes fermentu preparātu pirmo reizi atļāva izmantot uz laiku ar Komisijas Regulu (EK) Nr. 654/2000 (6) gaļas cāļiem.
(9)
Ar Penicillium funiculosum (IMI SD 101) palīdzību iegūtu endo-1,3(4)-beta-glikanāzes un endo-1,4-beta-ksilanāzes fermentu preparātu pirmo reizi atļāva izmantot uz laiku ar Komisijas Regulu (EK) Nr. 866/1999 (7) gaļas cāļiem.
(10)
Ar Aspergillus niger (CBS 520.94) palīdzību iegūtu endo-1,4-beta-ksilanāzes fermentu preparātu pirmo reizi atļāva izmantot uz laiku ar Komisijas Regulu (EK) Nr. 1436/1998 (8) gaļas cāļiem.
(11)
Ar Bacillus subtilis (LMG-S 15136) palīdzību iegūtu endo-1,4-beta-ksilanāzes fermentu preparātu pirmo reizi atļāva izmantot cietā veidā uz laiku ar Komisijas Regulu (EK) Nr. 1353/2000 (9) un šķidrā veidā - ar Komisijas Regulu (EK) Nr. 2188/2002 (10).
(12)
Tika iesniegti jauni dati, lai papildinātu šo fermentu preparātu izmantošanas atļaujas pieteikumu uz neierobežotu laiku.
(13)
Atļaujas pieteikuma novērtējums attiecībā uz ikvienu no šiem fermentu preparātiem liecina, ka Direktīvā +70/524/EEK paredzētie nosacījumi atļaujai uz neierobežotu laiku ir ievēroti.
(14)
Tādēļ ir jāatļauj šo fermentu preparātu uz neierobežotu laiku izmantot gaļas cāļiem saskaņā ar II, III, IV, V un VI pielikumā minētajiem nosacījumiem.
(15)
Šo pieteikumu novērtējums liecina, ka vajadzīgas dažas procedūras, kas jāīsteno, lai darba ņēmējus aizsargātu no pielikumos minēto piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (11), kurā grozījumi izdarīti ar Eiropas Parlamenta un Padomes Regulu (EK) Nr. 1882/2003 (12).
(16)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
“Mikroorganismu” grupas preparātus, kas uzskaitīti I pielikumā, ir atļauts izmantot kā dzīvnieku barības piedevu saskaņā ar minētajā pielikumā paredzētajiem nosacījumiem.
2. pants
“Fermentu” grupas preparātus, kas uzskaitīti II, III, IV, V un VI pielikumā, ir atļauts izmantot kā dzīvnieku barības piedevu saskaņā ar minētajos pielikumos paredzētajiem nosacījumiem.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 8. jūlijā

Labels: 0
17
6